му дял е нараснал от 4,4 % на 11,5 % през този период. През периода 2017—2019 г. този внос е на цени, подобни на тези от Китай, но през 2020 г. той подбива китайските цени с 10 %. Поради това бразилският внос следва да се разглежда като фактор, който допринася за вредата, понесена от промишлеността на Съюза, особено през 2020 г. Този въпрос беше повдигнат и от Eurofer и Федерацията на германските производители на стомана в контекста на коментарите по жалбата.
 (252)
 Тъй като обаче обемът на този внос винаги е бил поне 5 пъти по-малък от този от Китай, е ясно, че китайският внос е бил по-важният фактор, причиняващ вредата.
 (253)
 Вносът от други трети държави е бил предимно от Аржентина, включително покупки, направени от един от производителите от Съюза от свързано дружество, но този внос не е осъществяван в обеми и на цени, които да са причинили вреда през разглеждания период, и както е обяснено в съображение 247, той е позволил на промишлеността на Съюза да задоволи търсенето през конкретни периоди с технически проблеми.
 (254)
 Следователно, въпреки че вносът от Бразилия е осъществяван в значителни количества и на ниски цени, той не е бил достатъчно значителен, за да отслаби причинно-следствената връзка между значителните количества внос на калциев силицид от Китай на ниски цени и вредата, причинена на промишлеността на Съюза.
 5.2.6. Равнище на износа на промишлеността на Съюза
 (255)
 През разглеждания период обемът на износа на производителите от Съюза се е променял, както следва:
 Таблица 13
 Равнище на износа на производителите от Съюза
 2017 г.
 2018 г.
 2019 г.
 Разследван период
 Обем на износа (в тонове)
 [2 931 —3 548 ]
 [2 696 —3 264 ]
 [2 119 —2 565 ]
 [1 581 —1 914 ]
 Индекс
 100
 92
 72
 54
 Средна цена (EUR/тон)
 [1 196 —1 448 ]
 [1 490 —1 804 ]
 [1 492 —1 806 ]
 [1 369 —1 657 ]
 Индекс
 100
 125
 125
 114
 Източник: въпросници за производителите от Съюза.
 (256)
 Износът на промишлеността на Съюза е намалял с 46 % през разглеждания период, което е значително по-малко от намалението от 75 % в обема на продажбите на производителите от Съюза на пазара на Съюза през същия период.
 (257)
 Средната цена на този износ първо се увеличава с 25 % през 2018 г. След това през 2019 г. това равнище се запазва, преди да намалее до равнище, което през разследвания период e все още значително над равнището от 2017 г. (+ 14 %). Средната цена на този износ е била малко по-ниска от тази, която промишлеността на Съюза е могла да постигне на пазара на Съюза през 2017 г., но след това равнищата на експортните цени и цените на продажбите на вътрешния пазар са останали на сходни равнища през останалата част от разглеждания период.
 (258)
 С оглед на обема и ценовите равнища на износа на промишлеността на Съюза за трети държави и като се вземе предвид, че експортните продажби не са се влошили толкова, колкото продажбите на пазара на Съюза (както е показано